රටටත් ජනතාවටත් සෙත්පතා අගෝස්තු 20 වැනිදා (නිකිණි පොහොයදා) පෙරවරු 8ට කතරගම කිරි වෙහෙර චෛත්‍යරාජයාණන් වහන්සේට පිදෙන 'ආලෝකෝ උදපාදි' මහා කප්රුක් පූජාව සහ අෂ්ඨපරිෂ්කාර පූජාව සඳහා ඔබටත් සහභාගී විය හැකිය.චෛත්‍යරාජයාණන් වහන්සේ වටා මහා පෙරහරකින් වඩමවනු ලබන සියක් අෂ්ඨපරිෂ්කාර පූජාවට කැමති පින්වතුන්ට අටපිරිකර සමඟ සහභාගී විය හැකිය.කතරගම කිරි වෙහෙර රජමහා විහාරාධිපති ආචාර්ය අලුත්වැව සෝරත නාහිමියන්ගේ අනුශාසකත්වයෙන් හා මීගහවෙල සුමනශාන්ත හිමියන්ගේ මෙහෙයවීමෙන් පවත්වනු ලබන මේ මහා පින්කම ලේක්හවුස් ආයතනයේ තවත් එක් ආගමික හා සංස්කෘතික සේවාවකි.